**ტენდერი ღვინის ბოთლის სადგამის დიზაინზე**

შპს „ტყუპების საღვინე სახლი ნაფარეულში“ აცხადებს ტენდერს ღვინის 1,5 ლიტრიანი ბოთლის სადგამის დიზაინის დამზადებაზე.

პროდუქცია: 1,5 ლიტრიანი მინის ბოთლი (ზომები: სიმაღლე 35 სმ, სიგანე 9 სმ). ბოთლში ჩამოსხმულია ქვევრში დაყენებული ღვინო, რომელიც შემდეგ დავარგებულია კასრში. ჩამოსხმულია ლიმიტირებული რაოდენობით პრემიუმ კლასის საიუბილეო ღვინო კომპანიის 20 წლის იუბილესთან დაკავშირებით.

ბოთლის სადგამი უნდა იყოს ისეთი დიზაინის, რომ ბოთლი თავისი ეტიკეტით კარგად ჩანდეს. სადგამის მასალა ნებისმიერი შეიძლება იყოს - ხე, რკინა, ორგმინა და ა.შ. ბოთლის სადგამის დიზაინი უნდა იყოს დახვეწილი და მაღალი ხარისხის.

პრეტენდენტმა უნდა მოამზადოს 1,5 ლიტრიანი მინის ბოთლის სადგამის დიზაინი და თუ სურვილი აქვს და შესაძლებელია, ასევე თავად სადგამიც.

წარმოდგენილი სადგამის დიზაინის განხილვა განხორციელდება 10 დღის ვადაში და მას შეაფასებს კომპანიაში შექმნილი სპეციალური ჯგუფი.

წარმოდგენილი დიზაინებიდან შეირჩევა მხოლოდ 1 პრეტენდენტის ნამუშევარი. წარმოდგენილი დიზაინის გამარჯვების შემთხვევაში მომწოდებელი ვალდებულია ბოლომდე მოახდინოს დიზაინის კორექტირება დამკვეთის მოთხოვნიდან გამომდინარე.

მოწონებული დიზაინის შესყიდვა განხორციელდება ხელშეკრულების საფუძველზე.

ტენდერის ჩატარების პირობები:

ბოთლის ნიმუშის და სხვა ინფორმაციის მისაღებად, გთხოვთ, 2018 წლის 1 მარტიდან დაუკავშირდეთ შემდეგ საკონტაქტო პირს:

მარი კილაძე

ტელ: 555 499 099

ელ-ფოსტა: info@cellar.ge

დიზაინის წარმოდგენის წესი:

დაინტერესებულ პირებს გთხოვთ, წარმოადგინოთ დიზაინი 2018 წლის 1 მარტიდან 30 მარტამდე, შემდეგ ელექტრონულ მისამართზე: info@cellar.ge

წარმოდგენილი დიზაინის გამოგზავნისას მასალას თან უნდა ჰქონდეს დართული პრეტენდენტის დასახელება, მისამართი და საკონტაქტო ნომერი.